b'\n_START_ARTICLE_\nSteppenwolf\n_START_PARAGRAPH_\nSteppenwolf er et nordamerikansk rock-band, der blev etableret i 1967 i Los Angeles  af John Kay (Joachim Fritz Krauledat) som efterf\xc3\xb8lgeren til bandet Sparrow.\n_START_SECTION_\nBaggrund og karriere\n_START_PARAGRAPH_\nJohn Kay var f\xc3\xb8dt i Tilsit i det dav\xc3\xa6rende \xc3\x98stpreussen som s\xc3\xb8n af en tysk soldat, som Kay aldrig fik at se, da han d\xc3\xb8de p\xc3\xa5 \xc3\xb8stfronten inden John Kays f\xc3\xb8dsel. Efter en farefuld flugt med sin mor og  en gruppe andre flygtninge kom Kay med sin mor til Vesttyskland og derfra til Canada, inden Kay slog sig ned i USA. Steppenwolf opn\xc3\xa5ede i perioden 1968-74 betydelig kommerciel succes med hits som  "Magic Carpet Ride", "The Pusher", "Monster" og "Rock Me" samt bandets mest kendte hit "Born to Be Wild" skrevet af det tidligere Sparrow guitarist Mars Bonfire]]. "Born to Be Wild" har gennem \xc3\xa5rene indbragt Mars Bonfire adskillige millioner dollars i royalties. Der findes ikke mange rock-opsamlingsalbum, hvor "Born to Be Wild" ikke er med._NEWLINE_Steppenwolf tog navn efter Hermann Hesses bog Steppeulven fra 1927.  Det var John Kays nabo, pladeproduceren Gabriel Mekler fra Los Angeles, hvis hustru var veninde med Kays hustru, Jutta, der i 1967 i forbindelse med bandets indspilning af en demo foreslog navnet Steppenwolf. P\xc3\xa5 det tidspunkt  kendte ingen i bandet Hesses bog, men man syntes navnet Steppenwolf s\xc3\xa5 godt ud p\xc3\xa5 ud p\xc3\xa5 print. Den oprindelige bes\xc3\xa6tning bestod af John Kay (vokal og rytmeguitar), Goldy McJohn (John Goadsby) (orgel), Michael Monarch (leadguitar), Jerry Edmonton (Gerald McCrohan) (trommer) og Rushton Moreve (John Russell Morgan) (bas)._NEWLINE_Steppenwolf gik i opl\xc3\xb8sning i 1972, men blev kortvarigt gendannet i perioden 1974-76, hvor bandet udsendte albummet Skullduggery. I perioden herefter har en r\xc3\xa6kke af de tidligere medlemmer, herunder bandets frontfigur John Kay, optr\xc3\xa5dt i forskellige konstellationer under navnet Steppenwolf. I en lang periode optr\xc3\xa5dte der adskillige bands under navnet Steppenwolf, hvor is\xc3\xa6r Goldy McJohn og Nick St. Nicholas var involveret. En af disse konstellationer med en John Kay-efterligning n\xc3\xa5ede at optr\xc3\xa6de i Danmark. Da det begyndte at ebbe ud med afregninger til John Kay og Jerry Edmonton, der ejede retten til navnet Steppenwolf, blev Goldy McJohn og Nick St. Nicholas indkaldt til et m\xc3\xb8de med Kay og Edmontons advokater. M\xc3\xb8det sluttede med, at McJohn og St. Nicholas udover de s\xc3\xa6dvanlige 10 procent af indt\xc3\xa6gterne fra deres Steppenwolf-efterligninger til Kay og Edmonton, ogs\xc3\xa5 fraskrev sig deres fremtidige royalties fra Steppenwolfs bagkatalog og overlod disse indt\xc3\xa6gter til Kay og Edmonton. Kort tid efter dukkede det nye medie, cd\'en op, hvilket bet\xc3\xb8d at salget af bandets bagkatalog eksploderede, som if\xc3\xb8lge McJohn bet\xc3\xb8d et tab for ham p\xc3\xa5 $8.000.000. Da perioden med efterligninger sluttede, besluttede John Kay sig for at genopbygge navnet Steppenwolf og startede nu en intensiv amerikaturn\xc3\xa9, hvor bandet i starten m\xc3\xa5tte tage til takke med at spille p\xc3\xa5 barer og sm\xc3\xa5 spillesteder. Bandet optr\xc3\xa5dte nu som John Kay & Steppenwolf. Nick St. Nicholas startede siden hen bandet World Classic Rockers med tidligere medlemmer fra store bands, herunder Michael Monarch ogs\xc3\xa5 fra Steppenwolf og Randy Meisner fra The Eagles. Det nydannede John Kay & Steppenwolf bes\xc3\xb8gte f\xc3\xb8rste gang Danmark den 30. oktober 1990, hvor de gav en fremragende koncert i Pumpehuset. 3 danske fans, Flemming Hj\xc3\xb8llund Petersen, Lars Henrik Christensen og Nicolaj Enig dannede kort tid efter en skandinavisk fanclub, der i en lang \xc3\xa5rr\xc3\xa6kke var den st\xc3\xb8rste internationale fanklub sammenlignet med andre afdelinger i U.S.A, Australien og Tyskland. Selvsamme herrer udgav i flere \xc3\xa5r et fanzine kaldet Ulvespor. _NEWLINE_Den nuv\xc3\xa6rende bes\xc3\xa6tning i John Kay & Steppenwolf best\xc3\xa5r af John Kay, Michael Wilk (orgel), Danny Johnson (leadguitar), Gary Link (bas) og Ron Hurst (trommer) og denne bes\xc3\xa6tning er faktisk den l\xc3\xa6ngst eksisterende i Steppenwolfs snart 50\xc3\xa5rige levetid._NEWLINE_Steppenwolf har bes\xc3\xb8gt Danmark adskillige gange siden 1969._NEWLINE_For nogle \xc3\xa5r siden solgte John Kay hele sit bagkatalog og Steppenwolf.com til sin tidligere manager, Ron Rainey, for et ukendt millionbel\xc3\xb8b. John Kay & Steppenwolf har sk\xc3\xa5ret ned p\xc3\xa5 antallet af koncerter, s\xc3\xa5 de nu helst ikke giver mere end 10 koncerter pr. \xc3\xa5r. Det seneste par \xc3\xa5rtier har bandet ogs\xc3\xa5 givet koncerter i Europa, udover Danmark bl. a ogs\xc3\xa5 i Norge, Sverige, England, Tyskland, Frankrig, Italien, Gr\xc3\xa6kenland, Belgien og Schweiz. _NEWLINE_Den 14. oktober 2018 l\xc3\xa6gger Steppenwolf op efter mere end 50 \xc3\xa5rs indsats i rockens tjeneste. I den lille by Baxter Springs, Kansas, giver bandet deres sidste koncert. Derefter vil John Kay koncentrere sig om sine velg\xc3\xb8renheds projekter, bl.a i The Maue Kay Foundation, der st\xc3\xb8tter bl. a skoleprojekter og elefantprojekter. Kay har dog planlagt at tage ud som solist med et show, hvor han mixer historier fra sit liv akkompagneret med sange fra hans lange glorv\xc3\xa6rdige karriere. Med Steppenwolfs tilbagetr\xc3\xa6kning markere det slutningen p\xc3\xa5 en fantastisk karriere, hvor bandet fra 1968 og de f\xc3\xb8lgende \xc3\xa5r var _NEWLINE_en af verdens mest popul\xc3\xa6re livebands. Rest in Peace!'